**JI SEROKATIYA MECLISA NETEWEYI YA MEZIN A TIRKIYEYE RE**

Ez dixwazim pirsên min ên li jêr hatî nivîsandin ji hêla **Wezîrê Perwerdehiya Neteweyî Ziya SELÇUK** ve li gor xala 98’mîn a makezagonê û li gor xala 96’mîn a zagona navxweyî bi awayekî nivîskî bên bersivandin.

**DERSIM DAG**

**Parlementera Amedê**

Wekî ku tê zanîn îro 88’min salvegera damezirandina kovara Hawarê ye bi vê boneyê li tevahiya cihanê bi salane 15 Gulanê wek roja Cejna Zimanê Kurdi tê pîrozkirin. Bi salane li ser zimanê Kurdî qedexe û polîtîkayên bişaftinê tên meşandin, ji ber van kirinan zimanê Kurdî di bin talukeyek mezinde ye. Bi taybet li qada perwerdehiyê zext li ser zimanê Kurdî tên kirin, bi milyonan zarokên Kurd li dibistanan dikevin nav pergala bişaftinê. Ev pêkanîn nayên qebulkiri. Îro li cîhanê li gelek welatan mafên perwerdehiya zimanê zikmakî di bin temînata makezagonê de ye. Dive Tirkiye dest ji polîtîkayên xwe yên înkar û bişavtinê berde û gelên ku li ser vê erdnigariyê dijîn bi çand û zimanên wan wek dewlemendiyek bibîne û mafên wan biparêze. Ji bo vê jî dive sereke ev hişmendiya qedexekar û bişaftinê bê terikandin. Xizmetên gelemperî ên pirzimanî dive têkeve meriyetê. Ji bo pêkhatina vê armancê, daxwaziya hemû zimanên ku li Tirkiyeyê tên axaftin di bin siwana makezagonê mafên wan ên perwerdehiya zimanê zikmakî were qebûlkirin û parastin.

**Di vê çarçoveyê da;**

1. Ji bo perwerdehiya zimanê zikmakî xebatên weziratiyê we hene an na? Xebatên heyî di çi astê dane?
2. Heta niha çend xwendekar dersa zimanê Kurdî bijartiyê?
3. Li WPN’yê çend mamosteyên Kurdî dixebitin?
4. Serîlêdanên vekirina ji bo dibastan û zanîngehên Kurdî hene an na? Eger serîlêdan hatibin kirin se bersiva weziratiya we çu bu ye?